將軍澳運動場

將軍澳運動場係香港一個運動場，喺將軍澳寶康路109號，由康樂及文化事務署管。佢做過全港運動會同東亞運動會嘅主場館。運動場嘅主要設施包括一個設有固定看台嘅主場、一個副場，同埋其他舉辦田徑活動同比賽必備嘅設施。所有設施都按照國際田徑聯會嘅標準設計同興建，適合進行田徑訓練同舉行國際田徑賽事。

設施
男、女更衣室同洗手間
1個可以容納18個車位嘅收費停車場

主運動場
1條符合國際田徑聯會標準嘅400米8線全天候跑道
1條跳高起跳跑道連落地區
1條撐竿跳跑道連落地區
2個標槍投擲圈
2條跳遠同三級跳跑道同4個沙池
1個鏈球同鐵餅護籠
2個鉛球投擲區
1套障礙賽設備
電子計時系統同電子計分顯示屏
1個設有3500個座位嘅固定看台
1個符合國際足協標準並附設泛光燈照明系統嘅11人草地足球場

副運動場
1條符合國際田徑聯會標準嘅300米4線全天候跑道，其中120米係直線跑道
1條跳高起跳跑道連落地區
1條撐竿跳跑道連落地區
1個標槍投擲圈
1條跳遠同三級跳跑道同2個沙池
1個鏈球同鐵餅護籠
2個鉛球投擲區
1個附設泛光燈照明系統嘅7人草地足球場

附屬設施
小食亭、活動室、會議室、貴賓室、會客室、傳媒中心、記者工作區、洗手間、更衣室、裁判洗手間同更衣室、物理治療室、藥檢室、救護室、健身室、召集室、評述員辦公室同警察指揮室等。

定期保養日
主場；逢星期一
副場；逢星期五

將軍澳運動場

將軍澳
香港運動場
香港超級聯賽球場